jkorsvik/nowiki_second_scrape_merged huggingface dataset:
Rosenkorsets egyptiske museum

Rosenkorsets egyptiske museum (engelsk: Rosicrucian Egyptian Museum, REM) er grunnlagt av AMORC, og befinner seg i Rosicrucian Park i nabolaget Rose Garden til byen San Jose i California. Rosenkorsordenen fortsetter å støtte og utvide museet. Grunnleggeren av AMORC, Harvey Spencer Lewis, var samler av ulike gjenstander som hadde mystisk symbolverdi, mange av dem fra oldtidens Egypt, og bidro selv med å finansiere arkeologiske ekspedisjoner til Egypt. Resultatet av dette er utstilt i museet. 
I dag har det et av de største utstillingene av oldtidsgjenstander fra Egypt i vestlige USA. Museet har etterligninger av egyptiske oldtidsgraver som ble hogd ut av fjellet, rekonstruert på grunnlag av fotografier og skisser fra ekspedisjoner til gravene ved Beni-Hassan i Egypt. Veggene er dekket med scener fra Den egyptiske dødeboken:

		
		
		
		
		
		
		
		


== Referanser ==


== Eksterne lenker ==
(en) Offisielt nettsted 
(en) Rosicrucian Egyptian Museum – kategori av bilder, video eller lyd på Commons
Lord Mayor’s Show

Lord Mayor's Show er en årlige hendelsene i London. Tradisjonen med en formell parade ved innsettelsen av Lord Mayor of London, det vil si overborgermesteren i City of London, ble etablert i 1215.Innsettelsen, som skjer i november hvert år, er omgitt med mye pomp og prakt fordi embetet historisk sett var et av de viktigste i England. I moderne tid har overborgermesteren fortsatt en administrativ rolle i City, men Londons borgermesterembete er nå et eget embete med langt mer praktisk betydning.
Lord Mayor's Show er sentrert rundt en gateparade som i sin moderne utgave er en kombinasjon av pomp og prakt og elementer av karneval. På dagen etter å ha blitt tatt i ed, deltar Londons overborgermester og andre deltakere i en prosesjon fra Guildhall, via Mansion House og St. Pauls katedral, i hjertet av City of London, til Royal Courts of Justice ved enden av City of Westminster, hvor den nye Lord Mayor sverger sin troskapsed til kronen. Fram til 1882 gikk prosesjonen til Westminster Hall (bygningen til det britiske parlamentet).Opprinnelig ble Lord Mayor's Show holdt den 28. oktober hvert år. I 1751 ble den julianske kalender erstattet med den gregorianske, og det ble da flyttet til 9. november. I 1959 valgte man av praktiske grunner å legge den til andre lørdag i november. Siste gang paraden har blitt flyttet fra den fastsatte dagen var i 1852, da man flyttet den på grunn av hertugen av Wellingtons begravelse. Under den andre verdenskrig gikk paradene som planlagt.


== Referanser ==


== Litteratur ==
Hutton, Ronald (1994): The Rise and Fall of Merry England: The Ritual Year 1400–1700, Oxford University Press, ISBN 0-19-285447-X
Bidmead, Julye (2002): The Akitu Festival, Gorgias Press, ISBN 1-931956-34-0


== Eksterne lenker ==
Offisielt nettsted for Lord Mayor's Show
«Crowds gather for Lord Mayor's Show in London», BBC News 13. november 2010
Brunel University

Brunel University er et universitet i det vestlige London i Storbritannia. 
Det ble opprettet som Acton Technical College i Acton. I 1957 ble det bestemt at høyskolen skulle deles i to enheter, med Acton Technical College som en utdanningsinstitusjon for teknikere og håndverkere, og Brunel College of Technology, med navn etter ingeniøren Isambard Kingdom Brunel, som et lærested for teknologer. I 1961 fikk det status som College of Advanced Technology, og det ble bestemt at Brunel College skulle utvides på en ny campus. Uxbridge i Hillingdon ble valgt, og allerede før byggingen hadde startet ble det, den 1. april 1962, bestemt at det skulle få endret status. Det fikk navnet Brunel College of Advanced Technology, som det tiende lærested i landet med slik status. Det var også det siste som fikk slik status. 
Planen var at de første bygningene i Uxbridge skulle stå klare i 1967. Men i 1963 ble det klart at høyskolen skulle bli et teknologisk universitet, og den 9. juni 1966 ble et kongelig charter innvilget slik at Brunel University ble opprettet. 
Frem til 1971 var begge campuser i bruk. Acton-campusen ble så avviklet, og i de neste ni årene ble bare Uxbridge brukt. I 1980 ble Brunel University slått sammen med Shoreditch College of Education, som siden 1951 hadde ligget på Cooper's Hill i Runnymede. Denne campusen ble beholdt, men siden 2004/2005 er det bare studentboliger der. I 1995 ble universitetet utvidet igjen, da West London Institute of Education ble innlemmet. Dermed kom det til campuser i Osterley og Twickenham. 
Tradisjonelt hadde Brunel University fokusert på ingeniør-, teknologi og naturvitenskapsfag, men med innlemmelsen av West London Institute kom det nye tilbud innen humaniora, geografi, geovitenskap, helse og idrettsvitenskap. 
Det er pr. 2007 planer om å samle hele universitetet i Uxbridge. 
Brunel University har vært omstridt. Det sees av mange som et markedsstyrt lærested med en politisk konservativ profil. I 1996 gav universitetet et æresdoktorat til Margaret Thatcher etter at University of Oxford hadde avslått å gjøre det. Dette provoserte mange studenter og ansatte, og seremonien måtte holdes i House of Lords i stedet for på universitetet. Det har også vært strid om nedleggelse av enkelte avdelinger, og i 2005 ble universitetet boikottet av akademikernes fagforeninger etter at seksti ansatte ble sparket under nedskjæringer. 


== Rangeringer ==
Universitetet ble rangert som nummer 49 av 126 britiske universiteter på Complete University Guides liste for 2016 og som nummer 53 av 119 britiske universiteter på The Guardians 2016-liste.THE World University Rankings 2014-2015 plasserte universitetet på plass 226-250 av de 500 beste universitetene i verden. I QS World University Rankings for 2014 rangerte universitetet som nummer 355 og i Academic Ranking of World Universities (Shanghai-rankingen) for 2014 som nummer 401-500 av verdens universiteter.


== Referanser ==


== Eksterne lenker ==
Offisielt nettsted 
(en) Offisielt nettsted 
(en) Brunel University – kategori av bilder, video eller lyd på Commons
Pulverhund

Pulverhund er en musikkgruppe som har eksistert siden 2005, og består av to bodøværinger på vokal/bass og gitar, med en trommis fra Brasil. I 2006 kom låten Paul Simon Refrain på NRK Urørts anbefalingsliste og ble med på Prosjekt101 sin CD-utgivelse til inntekt for Oslos skyggeside.
Pulverhund har blant annet spilt på Parkenfestivalen i Bodø i 2006 og en del konserter i forbindelse med Prosjekt101 og andre arrangementer rundt om i Oslo.
I sammenheng med Norwegian Wood-festivalen spilte de på Underwoodscenen søndag 17. juni 2007. Sommeren 2008 varmet bandet opp på Aspmyra stadion før Publiners og Kurt Nilsen da Bryan Adams besøkte Norge.


== Eksterne lenker ==
(en) Pulverhund på MusicBrainz 
(en) Pulverhund på SoundCloud 
Tv opptak av Pulverhund på Norwegian Underwood
Pulverhund på NRK Urørt
Artikkel på NRK.no
Artikkel i Avisa Nordland
Prosjekt101
Paul Simon Refrain
Emil Monz

Emil Monz (født i Stuttgart, død 18. februar 1921) var en tysk pilot.
I første verdenskrig var Monz ansatt som oppklaringsflyver. Etter krigens slutt fant Monz i 1919 jobb som pilot hos Junkers. I mai dette året fikk han flysertifikat nr. 22. Han fløy på ruta Dessau-Weimar.
Monz fløy 25. juni 1919 Junkers F13 på dets jomfrutur. 13. september 1919 satte han uoffisiell høyderekord på 6740 meter med flyet «Annelise» med åtte personer ombord. På oppdrag fra Junkers var Monz i 1920 i USA hos Larsen og satte også her flere rekorder. På strekningen  Atlantic City – Philadelphia satte han hastighetsrekord med 210 km/h.
Da han kom tilbake til Tyskland, ble han ansatt av Junkers som pilot. Med flyet F13 (D-132) styrtet han i en snøstorm i 1921. 
I Magdeburg ble gaten Monzstraße oppkalt etter ham.
Grasmyrskogen

Grasmyrskogen er ei bygd og en grunnkrets i Senja kommune, Troms og Finnmark.  Grasmyrskogen er ei innlandsbygd på Senja og ligger langs fylkesvei 229, 17 km fra kommunesentret Finnsnes. Bygda har postadresse 9303 Silsand, men tilhører Gibostadområdet delområde. Like vest for Grasmyrskogen ligger Sandbakken kapell.
Grunnkretsen, som også innbefatter Kvannåsen og Tverråsen, har om lag 70 innbyggere og dekker et areal på 38,4 km².
Innbyggertall:


== Litteratur ==
Dikka Storm: Gressmyrskogen – En bygd på Senja. Bosetningsmønsteret i markebygdene 1700-1900 Senter for samiske studier 2008 ISBN 9-788292-942000 140 s
Dessau

Dessau var en kretsfri by i den tyske delstaten Sachsen-Anhalt. Fra 1. juli 2007 er den en del av den nye kretsfrie byen Dessau-Rosslau. Den tidligere selvstendige byen Dessau var med sine 80 000 innbyggere, den tredje største byen i den tyske delstaten. Dessau ligger omkring 60 km nord for Leipzig ved elven Muldes utløp i Elben. Den ble på 1920-tallet kjent gjennom kunst- og designskolen – Bauhaus, grunnlagt av Walter Gropius.


== Historie ==
Under slaget ved Dessau bro 25. april 1626 som var en del av trettiårskrigen, beseiret den keiserlige hær ledet av Wallenstein, de protestantiske tropper under ledelse av graf Mansfeld.
I Dessau lå flyfabrikken Junkers-Werke, noe som innebar at byen under andre verdenskrig ble utsatt for store bombeangrep. I tillegg til fabrikkanleggene ble ca. 80% av bykjernen ødelagt. 


== Kjente personer fra Dessau ==
Kurt Weill
Moses Mendelsohn
Hugo Junkers


== Eksterne lenker ==
Offisielt nettsted 
(en) Dessau-Roßlau – kategori av bilder, video eller lyd på Commons 
(en) Dessau – galleri av bilder, video eller lyd på Commons 
www.dessau.de Dessaus hjemmeside (tysk)
Hvalstad stasjon

Hvalstad stasjon er en jernbanestasjon i Asker kommune i Akershus fylke.
Det har vært hele ulike 3 stasjonsbygninger på Hvalstad. Den første ble bygget med Georg Andreas Bull som arkitekt da den smalsporede Drammenbanen stod ferdig 7. oktober 1872, og dannet forbilde for mange andre stasjonsbygninger langs Drammensbanen og Randsfjordbanen. Disse stasjonen ble kalt «Hvalstadtypen».

I forbindelse med fjerningen av den store treviadukten over Hvalstaddalen ble det bygget en ny linje og en ny stasjon stod ferdig i 1915 med Jens Flor som arkitekt. I dag er denne i privat eie, malt gul og blir brukt som dyreklinikk.
Under arbeidet med utvidelsen til dobbeltspor på strekningen ble det bygget en ny stasjonsbygning i 1962 med Julia Kristiansen som arkitekt. Stasjonen er pyntet opp innvending med et stort bilde malt av Billingstad skole i 1988. Stasjonen ble malt på nytt innvendig i 2012.
Hvalstad stasjon ligger 20,19 kilometer fra Oslo S. og 64,0 meter over havet.
Fra 15. desember 2014 begynte lokaltogene å gå 4 ganger i timen på lokalsporet mellom Asker og Lillestrøm.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 194–195. ISBN 82-90286-28-7. 
Aasmund Dahl, red. (1988). NSBs bygningsregistrering: Drammen distrikt: Drammenbanen. NSB Arkitektkontoret. s. 189–204. 


== Eksterne lenker ==
(en) Hvalstad stasjon – kategori av bilder, video eller lyd på Commons (no) Bane NORs informasjonsside om Hvalstad stasjon
(no) Hvalstad stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Drammenbanen
Nasjonalbiblioteket Bilde og informasjon om Hvalstad stasjon
(no) Hvalstad stasjon på Togkart
Atlantic City

For filmen Atlantic City, se Atlantic City (film). For den amerikanske radiolyttestasjonen på Jan Mayen 1943–1946, se Atlantic City (Jan Mayen)Atlantic City er en by i New Jersey, USA, sør for New York, grunnlagt i 1854. Den har ca. 40 000 innbyggere og besøkes hvert år av en stor mengde turister. Byen blir ofte kalt østkystens Las Vegas på grunn av sine lovlige kasinoer som har vært i byen siden 1978 etter at hasardspill ble tillatt i New Jersey i 1976.


== Kommunikasjoner ==


=== Flytrafikk ===
Atlantic City International Airport


=== Kollektivtrafikk ===
Atlantic City trafikkeres med tog av NJ Transit fra Philadelphia. NJ Transit driver også busstrafikk med tilslutning til det øvrige New Jersey. Dessuten finnes det mange charterbusser fra nærliggende byer som New York og Baltimore.


== Annet ==
I 1964 var byen vert for Det demokratiske partis kongress, hvor Lyndon Johnson ble nominert til partiets kandidat til presidentvervet.
I alle år fra 1921 til 2005 var byen vert for konkurransen Miss America
Den amerikanske utgaven av brettspillet Monopol utspiller seg i Atlantic City.
Den amerikanske musikeren Bruce Springsteen, som selv er født i New Jersey, har spilt inn en låt ved navn Atlantic City om de sosialt utsatte og hasardspillets baksider i byen.
I Boardwalk Hall, som til 2001 var kjent som Atlantic City Convention Hall, finnes verdens største orgel, bygget mellom 1929 og 1933. Det har sju manualer, 336 register og nærmere 33 000 piper. Men det er bare en tredel av orgelet som er i spillbar stand.


== Eksterne lenker ==
(en) Offisielt nettsted 
(en) Atlantic City, New Jersey – kategori av bilder, video eller lyd på Commons 
(en) Atlantic City – galleri av bilder, video eller lyd på Commons
Minute Maid

Minute Maid er et amerikansk merke for juiceprodukter som også har etablert seg i Norge. Selskapet har eksistert siden 1946 og har hovedkontor i Houston, Texas og har 2600 ansatte. The Coca-Cola Company overtok aksjemajoriteten i firmaet i 1960.


== Historie ==
Det opprinnelige produktet var dypfryst juicekonsentrat som skulle leveres til den amerikanske hæren under andre verdenskrig, men krigen sluttet før produksjonen kom i gang. Man valgte da å prøve å lansere produktet på det sivile marked, og etter kort tid og nesten uten reklame tok salget av. Det viste seg at forbrukerne i USA satte pris på muligheten til å kjøpe appelsinjuice langt fra der hvor det vokser appelsiner. Etter hvert er appelsinjuice blitt vanlig på alle frokostbord og leveres av en rekke produsenter.


== Minute Maid Park ==
Selskapet har kjøpt rettighetene til navnet på Houston Astros baseballteam sin hjemmebane, den tidligere Enron Field og Astros Field, som nå er døpt til Minute Maid Park. Prisen var over 100 millioner dollar for 28 år. Dette kunne skje fordi Astros hadde kjøpt tilbake rettighetene til navnet fra det konkursrammede selskapet Enron. Når hjemmelaget vinner eller får en home run, fylles en reklametavle på banen med appelsiner. Banen kan også brukes til å spille vanlig fotball, amerikansk fotball og rugby.


== Produkter i Norge ==
I Norge finnes det to varianter av Minute Maid, begge kommer på 0,33 liters pantbare plastflasker:

Minute Maid appelsin
Minute Maid Pink Grapefruit juice


== Eksterne lenker ==
(en) Offisielt nettsted 
(en) Minute Maid – kategori av bilder, video eller lyd på Commons
Hydrogenfluorid

Hydrogenfluorid er en fargeløs gass med formelen HF. Oppløst i vann utgjør dette flussyre.
Grunnvåg

Grunnvåg (nordsamisk: Rudnováhki) er ei bygd og en grunnkrets i Lenvik kommune, Troms. Grunnvåg ligger langs fylkesvei 861, seks kilometer nord for tettstedet Gibostad på Senja. Grunnkretsen strekker seg fra Hanes i sør, nordover langs østsiden av Årneset, og mot vest over Grunnvågeidet nesten helt fram til Lysbotn. Grendene i grunnkretsen er Hanes, Grunnvåg og Finnjordelv. Areal: 8,86 km².
Innbyggertall:


== Referanser ==
Lysbotn

Lysbotn (nordsamisk: Liidditvuotna) er en fjord nord på øya Senja i Troms. Fjorden går inn mellom Lysnes og Årnes fra Gisundet i Lenvik kommune. Det er vei langs hele fjorden. På østsiden går en lokal vei ut mot Ytre Årnes, i sørvest går fylkesvei 861, som fortsetter vestover over eidet mot Stønnesbotn og fra Lysnes, på nordvestsiden går fylkesvei 271 (Troms) utover mot Vang.


== Grunnkrets ==
Lysbotn er også en grunnkrets beliggende langs vestsiden av fjorden. Grunnkretsen består av bygdene Lysnes, Vangshamn, Skardsvåg og Vang. På Lysnes er det butikk og hurtigbåtforbindelse med Tromsø. Lysbotn tilhører Gibostadområdet. Areal: 40,47 km².
Innbyggertall:


== Referanser ==
Lysnes

Lysnes er ei langstrakt bygd med ca 200 innbyggere i Senja kommune, Troms og Finnmark. Bygda ligger langs vestsiden av fjorden Lysbotn på Senja, omtrent midt mellom Gibostad og Botnhamn. Fylkesvei 861 og fylkesvei 271 (Troms) går gjennom bygda. Den tidligere riksveien (861) kommer sørfra fra Silsand via Gibostad og fortsetter østover mot Stønnesbotn. Fylkesvei 271 går fra Lysnes og nordover mot Vang.
Lysnes, som ligger i Lysbotn grunnkrets, tilhører Gibostad skolekrets og har også postadresse Gibostad. Bygda har en egen liten dagligvarebutikk med navnet Lysnes senter. Butikken ligger like ved hurtigbåtkaia. Herfra er det avganger til Tromsø mandag, onsdag, fredag, og søndag, en tur som tar bare ca. 50 minutter. Hurtigbåtruta er flittig brukt av folk fra hele nord- og ytre Senja. I tillegg til Lysnes har båten anløp på Tennskjær på Lenvikhalvøya og  Vikran på Malangshalvøya. I tillegg har bygda ei båthavn og muligheter for camping. Salmar Nord går også ut til merdene fra havna på Lysnes. De tilbyr også rib-turer for bedrifter. 
På Lysnes ligger også Lysebotn kapell.
Elstad landskapsvernområde

Elstad landskapsvernområde ved E6 i Ullensaker, Akershus, har såkalte grytehullsjøer. Etableringen av Elstad landskapsområde skjedde den 17. desember 1999 og omfatter et areal på 7 605 dekar, men allerede i 1991 ble mulighetene for uttak av masse stoppet.
Grytehullsjøene på Romerike har trekk både fra kalksjøer og rike kulturlandskapssjøer, men skiller seg ut ved spesielle fysisk-kjemiske forhold. De er bl.a. karakterisert ved (i) beliggenhet i moreneområder med sand/silt, (ii) stor grunnvannspåvirkning, en del har (iii) stor vannstandsvariasjon, og en del har (iv) jern- og fosforrikt, stagnerende bunnvann som ikke blandes. Enkelte synes også å være naturlig relativt næringsrike med naturlige algeoppblomstringer som kan gjøre det vanskelig å vurdere grad av menneskelig påvirkning.
Området omfatter også følgende vann:

Hersjøen
Transjøen med Vesletjern
Mjøntjern
Dagsjøen og Vilbergtjern
Danielsetertjern-Låkesetertjern


== Se også ==
Verneområder i Akershus
Direktoratet for naturforvaltning, faktaark
Informasjonsbrosjyre, Fylkesmannen i Oslo og Akershus
Sopot

Sopot (kasjubisk Sopòtë, tysk Zoppot) er en by i nordlige Polen ved Gdańskbukten, mellom byene Gdańsk og Gdynia, med hvilke den danner storbyområdet Trippelbyen. Sopot er den minste distriktsnivåbyen i Polen.
Byen er et populært badested, og er kjent for sine mange spa- og turistanlegg, og for Europas lengste trebrygge (Molo). Byen er også kjent for sin Sopot International Song Festival, den største slike i Europa etter Eurovision Song Contest.


== Bynavn ==
Navnet «Sopot» stammer fra et gammelslavisk ord som betyr «vannstrøm». Det ble for første gang nevnt som Sopoth i 1283 og som Sopot i 1291. Det tyske navnet Zoppot er en germanisering av det opprinnelige slaviske navnet. I mellomkrigstiden ble også flertallsformene Sopoty eller Copoty brukt til daglig.


== Historie ==
Byen ble grunnlagt som en slavisk bosetning i det 7. århundre. Til å begynne med var den en utpost for handel både langs Wisła og byene nord for Østersjøen. Med tiden mistet den sin betydning og ble i det 10. århundre en fiskelandsby som etter hvert forfalt. Et århundre senere ble området igjen bosatt og to landsbyer ble opprettet innenfor områdene til dagens Sopot: Stawowie og Gręzowo, som for første gang ble nevnt i 1186. En annen landsby som utgjør dagens Sopot, Świemirowo, ble først nevnt i 1212 i et dokument av hertugen Mściwój I. Landsbyen Sopot, som senere ville gi navn til hele byen, ble for første gang nevnt i 1283 som en fiskerlandsby og ble overgitt til cistercienserordenen. Frem til 1316 kjøpte abbediet alle landsbyene i området. I 1466 ble området gjeninnlemmet i det polske kongeriket. 
Under den polske suksesjonskrigen ble landsbyen brent ned og plyndret av russiske tropper i 1734. I 1757 og 1758 ble mesteparten av godsruinene kjøpt opp av den pommerske adelsfamilien Przebendowski. Sopot ble annektert av Kongeriket Preussen i 1772 etter Polens første deling. 8. oktober 1901 fikk byen tildelt byrettigheter av den tyske keiser Vilhelm II. Etter Versaillestraktaten av 1919 ble Sopot del av Fristaden Danzig. 
I de første dagene av andre verdenskrig ble byen annektert av Tyskland og mesteparten av polakkene, kasjuberne og jødene i byen ble fengslet eller fordrevet. Den røde armé inntok byen 23. mars 1945, og ødela nesten 10 % av dens bygninger. Som følge av Potsdam-konferansen ble Sopot del av den nyoppståtte polske staten. Mesteparten av den tyske befolkningen som hadde blitt igjen i byen etter evakueringen før Den røde armés inntreden ble snart utvist, mens byen ble befolket av forviste polakker fra de østlige polske områdene annektert av Sovjetunionen.


== Vennskapsbyer ==
Ashkelon, Frankenthal, Karlshamn, Næstved, Peterhof, Ratzeburg, Southend on Sea, Zakopane

		


== Eksterne lenker ==
(pl) Offisielt nettsted 
(en) Offisielt nettsted 
(en) Sopot, Poland – kategori av bilder, video eller lyd på Commons 
(en) Sopot, Poland – galleri av bilder, video eller lyd på Commons
Kołobrzeg

Kołobrzeg (kasjubisk: Kòłobrzeg, tysk: Kolberg, latin: Cholbergensis) er en by og gmina i Midt-Pommern i nordøstlige Polen (Vestpommerske voivodskap) ved elven Parsęta på sørkysten av Østersjøen. Byen er særlig kjent som kur- og badested. Avstanden i rett linje mellom byene Kołobrzeg og Oslo er 711 km, til Warszawa er det 414 km.
Byen hadde 46 870 innbyggere pr. mars 2014.


== Vennskapsbyer ==

 Pankow (Berlin)
 Barth
 Bad Oldeslö
 Björneborg
 Kökelberg
 Nexø
 Nyborg kommune
 Follonica
 Landskrona kommune
 Opatija
 Simrishamn kommune
/ (anneksjon) Feodosija


== Bilder ==

		


== Referanser ==


== Eksterne lenker ==
Offisielt nettsted 
(en) Kołobrzeg – kategori av bilder, video eller lyd på Commons 
(en) Kołobrzeg – galleri av bilder, video eller lyd på Commons 
BIP Kołobrzeg
Krynica Morska

Krynica Morska (tidligere Łysica, tysk Kahlberg) er en by og gmina i det pommerske voivodskap i nordlige Polen. Den er et populært turist- og badested.
Jurata

Jurata er et berømt badested på Hel-halvøyen i Polen. Det var opprinnelig en fiskerlandsby, og ble grunnlagt som badested i 1928. Jurata ligger innenfor byen Jastarnias administrative grenser, på Østersjøkysten i det pommerske voivodskap.


== Eksterne lenker ==
www.jurata.pl
Karpacz

Karpacz (tysk Krummhübel) er et kur- og skisportssted i sørvestlige Polen, innenfor fjellene Karkonosze. Byen ligger 480-885 meter over havet. Sør for Karpacz på grensen til Tsjekkia ligger fjellet Śnieżka.  

Stavkirken i Karpacz 
I byen ligger også en norsk stavkirke, som ble flyttet hit fra Vang i Valdres. Vang stavkirke var bygget på begynnelsen av 1100-tallet. Når den var blitt for liten og trengte kostbar renovering ble den  solgt til Kong Frederik Vilhelm IV av Preussen og fraktet til Karpacz.  
Den ble innviet 28. juli 1844.


== Vennskapsbyer ==
Gdynia, Hammel, Reichenbach, Kamenz


== Referanser ==


== Eksterne lenker ==
Offisielt nettsted 
(en) Karpacz – kategori av bilder, video eller lyd på Commons 
(en) Karpacz – galleri av bilder, video eller lyd på Commons 
www.karpacz.net
Szklarska Poręba

Szklarska Poręba (tysk Schreiberhau) er en by og gmina i det nederschlesiske voivodskap i Polen. Den er et populært skisportssted, og ligger mellom fjellene Karkonosze og Izery, 440-886 meter over havet. Klimaforholdene i byen kan sammenlignes med forholdene til skisportssteder i Alpene 1200 meter over havet. Byen ligger rett ved Karkonosze nasjonalpark og er en populær fjellby så vel om sommeren som om vinteren.


== Eksterne lenker ==
www.szklarska-poreba.pl/
Szczyrk

Szczyrk er en by og gmina i de schlesiske Beskidene i sørlige Polen. Den ligger i det schlesiske voivodskap, og er et populært vintersportssted med over 60 km skiruter.
Krynica-Zdrój

Krynica-Zdrój (uformelt kjent som Krynica Górska, som motsetning til Krynica Morska) er en by i det lillepolske voivodskap i sørlige Polen. Den er landets største kursted og er kjent som «perlen blant polske spa». Den er også et viktig turist- og vintersportssted. Siden 1967 organiseres Jan Kiepura Sang- og Ariefestival i byen.
Mange berømte personligheter har besøkt kurstedet regelmessig, blant annet Jan Matejko, Arthur Grottger, Henryk Sienkiewicz, Józef Ignacy Kraszewski, Ludwik Solski, Helena Modrzejewska, Władysław Reymont, Julian Tuwim, Konstanty Ildefons Gałczyński og Jan Kiepura.